**ΠΑΓΚΥΠΡΙΟ ΛΥΚΕΙΟ ΛΑΡΝΑΚΑΣ**

**ΣΧΟΛΙΚΗ ΧΡΟΝΙΑ: 2022 – 2023 M/1**

**ΚΑΝΟΝΙΣΜΟΙ ΣΤΟΛΗΣ - ΕΜΦΑΝΙΣΗΣ**

**που θα ισχύουν κατά τη σχολική χρονιά 2022 – 2023**

**Με βάση τους νέους κανονισμούς λειτουργίας των σχολείων, όσον αφορά το θέμα της μαθητικής στολής, προβλέπονται τα πιο κάτω**:

* Οι μαθητές και μαθήτριες είναι υποχρεωμένοι να έρχονται καθημερινά στο Σχολείο με τη στολή τους, η οποία είναι: γκρίζο ή τζινπαντελόνι/φούστα, πουκάμισο ή μονόχρωμη φανέλα χρώματος άσπρου, γκρίζου, μπλε ή μαύρου (με ή χωρίς γιακά, με μανίκι και χωρίς επιγραφές ή διαφημιστικά μηνύματα). Για το χειμώνα μπορούν να φορούν τρικό ή πουλόβερ ή φούτερ, μπουφάν και σακάκι μπλε, γκρίζου ή μαύρου χρώματος, και παπούτσια δερμάτινα ή αθλητικά χρώματος άσπρου, μαύρου, γκρίζου ή συνδυασμός των χρωμάτων αυτών.

**Αναφορικά με το τζιν παντελόνι διευκρινίζονται τα ακόλουθα**:

* Το τζιν που επιτρέπεται στο σχολείο είναι κανονικό μακρύ παντελόνι, σε σκούρο μπλε τζιν ύφασμα (denim), ***χωρίς οποιεσδήποτε επιγραφές ή διαφημιστικά μηνύματα***.
* Δεν επιτρέπονται σε καμιά περίπτωση τα ***ξεθωριασμένα, ξεβαμμένα και σκισμένα τζιν****.*
* Τονίζεται ότι η φούστα των μαθητριών, γκρίζα ή τζιν, πρέπει να είναι μέχρι το γόνατο.
* Δεν επιτρέπονται τα υπερβολικά ***στενά ή χαμηλόμεσα*** παντελόνια ή φούστες (έστω και αν είναι τζιν ή γκρίζου χρώματος).

**Η στολή στο μάθημα της Φυσικής Αγωγής είναι η εξής**:

α) Φόρμα χρώματος μαύρου, γκρίζου ή μπλε σκούρου για αγόρια και κορίτσια.

β) Φανέλα (με μανίκια, χωρίς κολάρο) χρώματος άσπρου χωρίς επιγραφές ή εργοστασιακή

 φίρμα.

γ) Παπούτσια αθλητικά χρώματος άσπρου, μαύρου ή γκρίζου ή και συνδυασμός των πιο

 πάνω χρωμάτων.

 **Η Επίσημη Στολή του σχολείου είναι:**

Αγόρια: Γκρίζο παντελόνι, άσπρο πουκάμισο και μπλε γραβάτα, παπούτσια μαύρα, χαμηλά,

 δερμάτινα.

Κορίτσια: Γκρίζα φούστα, άσπρο πουκάμισο, μπλε γραβάτα, παπούτσια μαύρα,

 χαμηλά, δερμάτινα

* Η επίσημη στολή φοριέται στις παρελάσεις, στην Τελετή Αποφοίτησης και στις περιπτώσεις που μαθητής αντιπροσωπεύει επίσημα το σχολείο.

**Η παράβαση των κανονισμών Στολής συνεπάγεται την επιβολή ποινής.**

**Εμφάνιση:**

Η εμφάνιση στο σχολείο πρέπει απαραίτητα να συνάδει με τη μαθητική ιδιότητα. Για το σκοπό αυτό με απόφαση του Υπουργείου Παιδείας και Πολιτισμού προβλέπεται να εφαρμόζονται τα πιο κάτω:

* Δεν επιτρέπονται οι υπερβολές στην εμφάνιση, γιατί κάτι τέτοιο αποτελεί παράπτωμα για το οποίο ο παραβάτης παραπέμπεται στη Διεύθυνση. Ως υπερβολές θεωρούνται: το **ιδιόμορφο κούρεμα**, τα ακατάστατα πολύ μακριά μαλλιά, τα δακτυλίδια, τα βραχιόλια, **τα σκουλαρίκια**, οι διακοσμητικές καδένες, τα καπέλα στην τάξη και άλλα παρόμοια καθώς και **τα γένια ή το υπογένειο.** Ιδιαίτερα όσον αφορά τις μαθήτριες, υπερβολές θεωρούνται τα πολλά και φανταχτερά δαχτυλίδια, τα βραχιόλια, οι διακοσμητικές καδένες, τα σκουλαρίκια και άλλα παρόμοια. Επίσης, τα μακριά, βαμμένα νύχια, τα **βαμμένα ή φουντωτά μαλλιά και το μακιγιαρισμένο πρόσωπο.**

Σημείωση: Δεν θεωρείται υπερβολή για τις μαθήτριες ένα απλό δαχτυλίδι και ένα ζευγάρι απλά σκουλαρίκια.

**Λάρνακα, 16/6/2022 ΑΠΟ ΤΗ ΔΙΕΥΘΥΝΣΗ**